钦定古今图书集成/方舆汇编/边裔典/第096卷 > 《海外南经》
## 钦定古今图书集成/方舆汇编/边裔典/第096卷 > 《海外南经》

长臂国，捕鱼水中，两手各操一鱼。一曰在焦侥东，捕
鱼海中。

〈注〉《旧说》云：其人手下垂至地。魏黄初中，元菟太守王颀讨高句丽王宫，穷追之，过活沮国，其东界临大海，近日之所出。问其耆老：“海东复有人否？”云：“常在海中得一布褶，身如中大，衣两袖，长三尺。”即此长臂人衣也。